Univerzálna tekutá gumová hydroizolácia v znovuuzavierateľnom balení, na okamžité použitie, vnútri aj vonku, na vodorovné, zvislé aj členité a nepravidelné povrchy.
Na izoláciu spojov a utesnenie škár, priestupov či prasklín okolo strešných okien a svetlíkov, komínov, žľabov, odkvapov, manžiet potrubí, vpustov a odvetrávaní, na zatesnenie spojov klampiarskych výrobkov a steny a iné. Aj ako ochranný, paropriepustný náter na betónové a drevené povrchy alebo na zalievanie dilatačných škár v betóne. Vďaka zdravotnej nezávadnosti pre styk s potravinami je vhodný aj na použitie v potravinárskych prevádzkach, kuchyniach, nemocniciach, pivovaroch a pod.
Trvale vysoko pružná (vyše 300 %), vodotesná a ideálne tekutá guma, hybridný polymér, ktorá skvele preklenuje trhliny a odoláva širokému spektru chemikálií, UV žiareniu a atmosférickým vplyvom. Má výbornú priľnavosť k betónu, murivu, drevu, keramike aj kovom (napr. medi, hliníku, zinku, oceli), a to aj bez prednáteru. Možno nanášať aj na staré a vlhké podklady. Povrchová šupka sa tvorí už po cca 30 minútach po nanesení a po cca 2 hodinách je náter už vodeodolný. Po vytvrdnutí je nelepivý a pretierateľný. Neobsahuje rozpúšťadlá ani izokyanáty. Jednoduchá aplikácia štetcom alebo valčekom.
Balenie 5 kg vystačí na 2,5 m² hydroizolačného náteru hrúbky 2 mm alebo 35 m škáry prierezu 10×10 mm.
Na čo dať pozor:
Nepoužívajte GUMOTES ako hydroizoláciu proti negatívnemu tlaku vody alebo ako hydroizoláciu trvale zaťažovanú vodou (napr. do bazénov), v týchto prípadoch zvoľte polymércementovú LEPENKU VO VEDRE.